ສະພາຮັບຮອງຮ່າງກົດໝາຍວ່າດ້ວຍ ການກັນ ແລະ ຄວບຄຸມພະຍາດຕິດຕໍ່
ກອງປະຊຸມສະໄໝສາ ມັນເທື່ອທີ 4 ຂອງສະພາແຫ່ງ ຊາດ ຊຸດທີ VIII ໃນວັນທີ 9 ພະຈິກນີ້ ພາຍໃຕ້ການເປັນປະ ທານຂອງທ່ານ ແສງນວນ ໄຊຍະລາດ ຮອງປະທານສະ ພາແຫ່ງຊາດ, ບັນດາສະມາ ຊິກສະພາແຫ່ງຊາດ (ສສຊ) ໄດ້ພ້ອມກັນປະກອບຄຳຄິດ ຄຳເຫັນໃສ່ຮ່າງກົດໝາຍ ວ່າ ດ້ວຍການກັນ ແລະ ຄວບຄຸມ ພະຍາດຕິດຕໍ່ທີ່ສະເໜີ ໂດຍ ທ່ານ ບຸນກອງ ສີຫາວົງ ລັດຖະ ມົນຕີກະຊວງສາທາລະນະ ສຸກ. ທ່ານ ບຸນກອງ ສີຫາວົງ ກ່າວວ່າ: ເພື່ອເຮັດໃຫ້ ວຽກງານ ການກັນ ແລະ ຄວບຄຸມພະ ຍາດຕິດຕໍ່ໄດ້ຮັບການຄຸ້ມຄອງດ້ວຍກົດໝາຍຕາມທິດສ້າງ ລັດຄຸ້ມຄອງດ້ວຍກົດໝາຍ, ການເຊື່ອມໂຍງກັບສາກົນ ແລະ ການຮ່ວມມືລະຫວ່າງບັນ ດາປະເທດໃນພາກພື້ນ ແລະ ໃນທົ່ວໂລກ ເພື່ອສະກັດກັ້ນ ທຸກເຫດການສຸກເສີນທາງ ດ້ານສາທາລະນະສຸກທີ່ສ້າງ ຄວາມກັງວົນໃຫ້ແກ່ປະຊາຊົນ ໃນທົ່ວປະເທດ ແລະ ການຈັດ ຕັ້ງປະຕິບັດລະບຽບສາກົນ ດ້ານສາທາລະນະສຸກ ສະບັບ 2005 ແມ່ນຮຽກຮ້ອງໃຫ້ທຸກ ປະເທດທີ່ເປັນ ສະມາຊິກຂອງ ອົງການອະນາໄມໂລກ (ໃນ ນັ້ນ ລວມທັງ ສປປ ລາວ) ຕ້ອງ ສ້າງກົດໝາຍ ວ່າດ້ວຍການ ກັນ ແລະ ຄວບຄຸມພະຍາດຕິດຕໍ່ ເພື່ອເປັນເຄື່ອງມືດ້ານນິຕິກຳ ໃນການພົວພັນລະຫວ່າງປະ ເທດກ່ຽວກັບການກັນ ແລະ ຄວບຄຸມພະຍາດຕິດຕໍ່ແຕ່ຈຸດ ເລີ່ມຕົ້ນຂອງການເກີດພະ ຍາດ ພ້ອມກັນນັ້ນກໍຈະສ້າງ ເງື່ອນໄຂໃຫ້ມີກົນໄກ, ການ ຮ່ວມມື ແລະ ມີພະນັກງານໃນ ການຊອກຄົ້ນຫາພະຍາດຕິດ ຕໍ່, ເປັນຕົ້ນຢູ່ຈຸດຜ່ານແດນສາ ກົນກໍຄືດ່ານປະເພນີ ແລະ ທ້ອງ ຖິ່ນໃນຂອບເຂດທົ່ວປະເທດ ຊຶ່ງຈຸດທີ່ມີຄວາມສ່ຽງໃນການ ນຳເຊື້ອພະຍາດຕິດຕໍ່ເຂົ້າມາ ພາຍໃນປະເທດ ໂດຍຜ່ານ ຄົນ, ສັດ, ພາຫະນະນຳເຊື້ອ ຫຼື ອາຫານ.
ກົດໝາຍ ວ່າດ້ວຍການ ກັນ ແລະ ຄວບຄຸມພະຍາດ ຕິດຕໍ່ມີຈຸດປະສົງ ເພື່ອຍົກລະ ດັບການຄວບຄຸມພະຍາດຕິດ ຕໍ່ຢູ່ ສປປ ລາວ ໃຫ້ມີປະສິດທິ ພາບ ທັນສະໄໝເທື່ອລະກ້າວ, ສາມາດວັດແທກ ແລະ ປະ ເມີນການມີສ່ວນຮ່ວມຂອງ ສປປ ລາວ ໃນການປະຕິບັດ ກົດລະບຽບສາກົນ ດ້ານສາທາ ລະນະສຸກ ປີ 2005 ໃຫ້ແທດ ເໝາະກັບພາກປະຕິບັດຕົວ ຈິງ; ເຮັດໃຫ້ຂະແໜງການທີ່ ກ່ຽວຂ້ອງ ສາມາດບັນລຸຕາມ ເງື່ອນໄຂຂອງລະບຽບສາກົນ ດ້ານສາທາລະນະສຸກ ໃນການ ຈັດຕັ້ງປະຕິບັດຕົວຈິງ, ເປັນ ຕົ້ນການຮ່ວມມືລະຫວ່າງຂະ ແໜງການສາທາລະນະສຸກ, ກະສິກຳ ແລະ ປ່າໄມ້, ໂຍທາ ທິການ ແລະ ຂົນສົ່ງ, ຖະແຫຼງ ຂ່າວ, ວັດທະນະທຳ ແລະ ທ່ອງທ່ຽວ ແລະ ຂະແໜງການ ອື່ນໆ ຕະຫຼອດຮອດການເປັນ ເຈົ້າການຂອງອົງການປົກຄອງ ແຕ່ສູນກາງຮອດທ້ອງຖິ່ນກໍຄື ປະຊາຊົນບັນດາເຜົ່າ ໃນການ ປະກອບສ່ວນເຂົ້າໃນການ ຄວບຄຸມການລະບາດຂອງພະ ຍາດຕິດຕໍ່ທີ່ເກີດຂຶ້ນໃນພື້ນທີ່ ຂອງເຂົາເຈົ້າເອງ. ຮ່າງກົດ ໝາຍສະບັບດັ່ງກ່າວນີ້ປະ ກອບດ້ວຍ 10 ພາກ, 7 ໝວດ ແລະ 83 ມາດຕາ. ຫຼັງຈາກນັ້ນ ບັນດາສະ ມາຊິກສະພາແຫ່ງຊາດກໍໄດ້ ຄົ້ນຄວ້າ, ປະກອບຄຳຄິດຄຳ ເຫັນໃສ່ຮ່າງກົດໝາຍ ວ່າດ້ວຍ ການກັນ ແລະ ຄວບຄຸມພະ ຍາດຕິດຕໍ່ໃຫ້ມີເນື້ອໃນຄົບ ຖ້ວນ, ສົມບູນ ແລະ ລະອຽດ ຂຶ້ນຕື່ມ, ກ່ອນຈະລົງຄະແນນ ສຽງຮັບຮອງເອົາກົດໝາຍ ວ່າ ດ້ວຍການກັນ ແລະ ຄວບຄຸມ ພະຍາດຕິດຕໍ່ດ້ວຍສຽງສ່ວນ ຫຼາຍ.
ຂໍ້ມູນຈາກ: ຫນັງສືພິມປະຊາຊົນ